Ντόναλντ Κέηγκαν

Ο Ντόναλντ Κέιγκαν (Donald Kagan, /keɪɡən/, 1 Μαΐου 1932 – 6 Αυγούστου 2021) ήταν Αμερικανός ιστορικός στο Πανεπιστήμιο Γέιλ, που ειδικευόταν στην αρχαία Ελλάδα και είναι γνωστός για την τετράτομη ιστορία του για τον Πελοποννησιακό Πόλεμο. Στο παρελθόν είχε διδάξει στο Τμήμα Ιστορίας στο Πανεπιστήμιο Κορνέλ. Σε μια ανασκόπηση στο The New Yorker ο κριτικός Τζωρτζ Στάινερ είπε για τη μνημειώδη τετράτομη ιστορία του Κέιγκαν για τον Πελοποννησιακό Πόλεμο: «Ο πειρασμός να επευφημούν τους τέσσερις τόμους του Κέιγκαν, ως το κύριο έργο της ιστορίας που παράχθηκε στη Βόρεια Αμερική σε αυτόν τον αιώνα είναι ζωντανός.» Ο Κέιγκαν θεωρείται από τους σημαντικότερους μελετητές της ελληνικής ιστορίας.

Βιογραφία
Γεννήθηκε σε εβραϊκή οικογένεια από το Κουρσέναϊ (Kuršėnai) Λιθουανίας. Ο Κέιγκαν μεγάλωσε στο Μπράουνσβιλ (Brownsville) τμήμα του Μπρούκλιν της Νέας Υόρκης, όπου μετανάστευσε η οικογένειά του, όταν ήταν δύο ετών, λίγο μετά τον θάνατο του πατέρα του. Αποφοίτησε το 1954 από το Κολλέγιο Μπρούκλιν (Brooklyn College), το 1955 έλαβε το μεταπτυχιακό του δίπλωμα (MA) από το Πανεπιστήμιο Μπράουν (Brown University) και το 1958 το διδακτορικό του δίπλωμα (PhD) από το Πολιτειακό Πανεπιστήμιο του Οχάιο (Ohio State University).

Κάποτε φιλελεύθερος δημοκράτης, ο καθηγητής Κέιγκαν άλλαξε τις απόψεις του το 1969. Σύμφωνα με τον Jim Lobe, που αναφέρεται από τον Craig Unger, η απομάκρυνση του Κέιγκαν από τον φιλελευθερισμό συνέβη το 1969, όταν το Πανεπιστήμιο Κορνέλ πιέστηκε για την έναρξη του προγράμματος των Μαύρων Μελετών (πρόκειται για τη μελέτη της ιστορίας, της πολιτικής και των πολιτισμών των αφρικανικής καταγωγής λαών, τόσο στην Αφρική όσο και στην αφρικανική διασπορά), από ομάδα οπλοφόρων μαχητών, οι οποίοι κατέλαβαν την Αίθουσα Willard Straight Hall: «Παρατηρώντας τους διαχειριστές να επιδεικνύουν όλο το θάρρος του Νέβιλ Τσάμπερλεν (Πρωθυπουργό της Αγγλίας και προκάτοχο του Τσώρτσιλ, που παραιτήθηκε στις 10 Μαίου 1940), είχε μεγάλη επίδραση πάνω μου και έγινα πολύ πιο συντηρητικός.» Το 1997, ήταν ένας από τους πρώτους υπογράφοντες της Δήλωσης Αρχών από τη νεοσυντηρητική δεξαμενή σκέψης, για το Έργο του Νέου Αμερικανικού Αιώνα. Την παραμονή των προεδρικών εκλογών του 2000, ο Κέιγκαν και ο γιος του Φρέντερικ Κέιγκαν, δημοσίευσαν το: «Ενώ η Αμερική Κοιμάται» ("While America Sleeps"), ένα κάλεσμα για την αύξηση των αμυντικών δαπανών.

Το 2002 το Εθνικό Κληροδότημα Ανθρωπιστικών Επιστημών (National Endowment for the Humanities (NEH)) απένειμε στον Κέιγκαν το Εθνικό Μετάλλιο Ανθρωπιστικών Επιστημών ( National Humanities Medal ) και τον επέλεξε να παραδώσει το 2005, τη Διάλεξη Τζέφερσον (Jefferson Lecture) (τιμητική σειρά ανθρωπιστικών ομιλιών), που η NEH αποκαλεί ως "η υψηλότερη τιμή που η ομοσπονδιακή κυβέρνηση παρέχει για το διακεκριμένο διανοητικό επίτευγμα, στις ανθρωπιστικές επιστήμες."Jefferson Lecturers  at NEH Website (retrieved January 22, 2009). Η Διάλεξη Τζέφερσον του Κέιγκαν είχε τίτλο "Προς υπεράσπιση της Ιστορίας",Donald Kagan,"In Defense of History,"  text of Jefferson Lecture at NEH website. όπου ισχυρίστηκε ότι η ιστορία είναι πρωταρχικής σημασίας για τη μελέτη των ανθρωπιστικών σπουδών.Philip Kennicott, "Yale Historian Donald Kagan, Mixing the Old And the Neo," Washington Post, May 13, 2005.George F. Will, "History's Higher Ground," Washington Post, May 19, 2005.

Μέχρι τη συνταξιοδότησή του το 2013, ο Κέιγκαν ήταν εξέχων καθηγητής (Sterling professor) Κλασικών Σπουδών και Ιστορίας στο Πανεπιστήμιο Γέιλ - ένας τίτλος που προορίζεται μόνο για τους λίγους και πλέον καταξιωμένους ακαδημαϊκούς στο Γέιλ και χρηματοδοτείται από το κληροδότημα του John William Sterling. Η σειρά μαθημάτων «Οι καταβολές του Πολέμου», ήταν μία από τις πιο δημοφιλείς σειρές μαθημάτων του Πανεπιστημίου για είκοσι πέντε χρόνια. Τελευταία, δίδασκε την «Εισαγωγή στην Αρχαία Ελληνική Ιστορία» και ανώτερου επιπέδου σεμινάρια Ιστορίας και Κλασικού Πολιτισμού, τα οποία εστίαζαν σε θέματα από τον Θουκυδίδη έως την ηγεμονία των Λακεδαιμονίων.

Ο Κέιγκαν ζούσε στο Νιου Χέιβεν του Κονέκτικατ και ήταν νυμφευμένος με τη Μίρνα Κέιγκαν (Myrna Kagan), καθηγήτρια και ιστορικό, συγγραφέα του Όραμα στον Ουρανό, τα Πρώτα Χρόνια στο Νιού Χέιβεν 1638-1784 (Vision in the Sky: Early Years New Haven, το 1638-1784). Ο Ντοναλντ Κέιγκαν πέθανε σε γηροκομείο στην Ουάσινγκτον σε ηλικία 89 ετών. Ήταν πατέρας των Ρόμπερτ και Φρέντερικ Κέιγκαν, δύο γνωστών συγγραφέων. Η σύζυγος του Ρόμπερτ Κέιγκαν είναι η Βικτόρια Νάλαντ (Nuland), εκπρόσωπος Τύπου του State Department από το 2011 έως το 2013 και υφυπουργός Εξωτερικών των Ευρωπαϊκών και Ευρασιατικών Υποθέσεων. Η σύζυγος του Φρέντερικ Κέιγκαν, είναι η Κίμπερλυ Κέιγκαν, μια γνωστή στρατιωτικός ιστορικός, ιδρυτής και πρόεδρος του Ινστιτούτου για τη Μελέτη του Πολέμου.

 Θέσεις που κατείχε 
 1987-1988 Αναπληρωτής Διευθυντής Αθλητισμού, Πανεπιστήμιο Γέιλ
 1989-1992 Κοσμήτορας, Κολλέγιο Γέιλ

Έργα
 Κέιγκαν, Ντόναλντ. (1965) Ο Μεγάλος Διάλογος: α. Ιστορία της Ελληνικής Πολιτικής Σκέψης από τον Όμηρο ως τον Πολύβιο. Νέα Υόρκη: Φρη Πρες. (Kagan, Donald. (1965). The Great Dialogue: A History of Greek Political Thought from Homer to Polybius. New York: Free Press).
 Κέιγκαν, Ντόναλντ. (1969). Το ξέσπασμα του Πελοποννησιακού Πολέμου. Τύπος Πανεπιστημίου Κορνέλ, Ithaca. ISBN 0-8014-0501-7. (Kagan, Donald. (1969). The Outbreak of the Peloponnesian War. Ithaca: Cornell University Press. ISBN 0-8014-0501-7.
 Κέιγκαν, Ντόναλντ. (1974). "Ο Αρχιδάμειος Πόλεμος". Ιθάκη: Τύπος Πανεπιστημίου Κορνέλ. ISBN 0-8014-0889-X. (Kagan, Donald. (1974). The Archidamian War. Ithaca: Cornell University Press. ISBN 0-8014-0889-X.)
 Κέιγκαν, Ντόναλντ. (1981). "Η ειρήνη του Νικία και η εκστρατεία στη Σικελία". Ιθάκη: Τύπος Πανεπιστημίου Κορνέλ. ISBN 0-8014-1367-2. (Kagan, Donald. (1981). The Peace of Nicias and the Sicilian Expedition. Ithaca: Cornell University Press. ISBN 0-8014-1367-2.)
 Κέιγκαν, Ντόναλντ. (1987). "Η πτώση της αθηναϊκής αυτοκρατορίας". Ιθάκη: Τύπος Πανεπιστημίου Κορνέλ. ISBN 0-8014-1935-2. (Kagan, Donald. (1987). The Fall of the Athenian Empire. Ithaca: Cornell University Press. ISBN 0-8014-1935-2)
 Κέιγκαν, Ντόναλντ. (1991). "Περικλής ο Αθηναίος και η γέννηση της δημοκρατίας". Νέα Υόρκη: Φρι Πρες. ISBN 0-684-86395-2. (Kagan, Donald. (1991). Pericles of Athens and the Birth of Democracy. New York: The Free Press. ISBN 0-684-86395-2.)
 Κέιγκαν, Ντόναλντ. (1995). "Για την προέλευση του πολέμου και τη διατήρηση της ειρήνης". Νέα Υόρκη: Doubleday ISBN 0-385-42374-8. (Kagan, Donald. (1995). On the Origins of War and the Preservation of Peace. New York: Doubleday. ISBN 0-385-42374-8.)
 Κέιγκαν, Ντόναλντ και Κέιγκαν, Φρέντερικ. (2000). "Ενώ η Αμερική κοιμάται". Νέα Υόρκη:. Τύπος Αγίου Μαρτίνου ISBN 0-312-20624-0 . (Kagan, Donald and Frederick Kagan. (2000). While America Sleeps. New York: St. Martin's Press. ISBN 0-312-20624-0.)
 Κέιγκαν, Ντόναλντ. Κρέιγκ, Άλμπερτ. Γκρέιαμ, Ουίλιαμ. Όζμεντ, Στίβεν. Τέρνερ, Φρανκ. (2000). "Η παρακαταθήκη των Πολιτισμών του κόσμου". (Kagan, Donald, Albert M. Craig, William A. Graham (historian), Ozment, Steven, and Turner, Frank M. (2000). The Heritage of World Civilizations.)
 Κέιγκαν, Ντόναλντ, Ozment, Στίβεν και Turner, Φρανκ Μ . (2003). "Η Δυτική Κληρονομιά". Νέα Υόρκη: Prentice Hall ISBN 0-13-182839-8. (Kagan, Donald, Steven Ozment, and Frank M. Turner (2003). The Western Heritage. New York: Prentice Hall. ISBN 0-13-182839-8.)
 Κέιγκαν, Ντόναλντ, (2003). "Ο Πελοποννησιακός Πόλεμος". Νέα Υόρκη: Viking Press ISBN 0-670-03211-5. (Kagan, Donald. (2003). The Peloponnesian War. New York: Viking Press. ISBN 0-670-03211-5.) και Penguin Books (2004) ISBN 978-0-14-200437-1.
 Κέιγκαν, Ντόναλντ, (2009). Ο Θουκυδίδης: "Η επανίδρυση της Ιστορίας". Νέα Υόρκη: Viking Press ISBN 0-670-02129-6. (Kagan, Donald. (2009). Thucydides: The Reinvention of History. New York: Viking Press. ISBN 0-670-02129-6.)

Παραπομπές

 Εξωτερικοί σύνδεσμοι 
 Kagan Classics faculty page at Yale
 Ancient Greek History σειρά μαθημάτων βίντεο με τον καθηγητή Ντόναλντ Κέιγκαν, από τα ανοικτά μαθήματα του Πανεπιστημίου Γέιλ
 NEH biography
 Booknotes interview with Kagan on On the Origins of War, March 12, 1995.
 Σταδιοδρομία - βραβεία - δημοσιεύσεις (σελίδα στο Πανεπιστήμιο Γέιλ)
 Εισαγωγή στην Αρχαία Ελληνική Ιστορία - σειρά ανοικτών μαθημάτων του Ντόναλντ Κέιγκαν, στο Πανεπιστήμιο Γέιλ
 Βιογραφία (πηγή: NEH - από Internet Archive 22 Φεβ 2012)
 Συνέντευξη του Κέιγκαν στο Booknotes για το On the Origins of War - 12 Μαρτίου 1995

Κατηγορία:Αμερικανοί ιστορικοί